નવરાત્રીની મૌસમમાં, ઘણા ગાયકો આ ગીતને ગળા ખંખેરી-ખંખેરીને ગાતા હશે. એમાં આપણે એવી ખણખોદ નથી કરવી કે, ‘ માતાજીના આરાધ્ય ભાવ સાથે, આ લીંબુડાને તે વળી શું લેવાદેવા. જો કે માતાજી ભાવનાના ભૂખ્યા છે, શબ્દોના નહીં. આ ગીત ગવાતું હોય ત્યારે વોકર પકડીને ચાલનારા પણ ઠરીને બેસતાં નથી. ખુરશીમાં બેઠાં બેઠાં પણ બેચાર ઠુમકા તો મારી જ લે. એ વગર એને ગરબા ગાયાનો ઢેકાર જ નહીં આવે. માતાજીના કોઈક જ ચોક એવા હશે કે, જ્યાં આ ગીત પ્રગટ ના થયું હોય.. આ ગીત એટલે નવરાત્રીનું ‘બ્રાન્ડેડ‘ ગીત.. લીંબુડા કાં તો નવરાત્રીમાં ઝૂલતા હોય, કાં તો લોકોના બારણાની બારસાખે.. એટલે તો નવરાત્રીના મંડપમાં લીંબુ-મરચાં બંધાતા નથી. શું કહો છો?